CELEX: 32018R1871
Language: bg
Date: 2018-11-23 00:00:00
Title: Регламент (ЕС) 2018/1871 на Комисията от 23 ноември 2018 година за вписване на географско указание на спиртна напитка в приложение III към Регламент (ЕО) № 110/2008 [„Карнобатска гроздова ракия“/„Гроздова ракия от Карнобат“/„Karnobatska grozdova rakya“/„Grozdova rakya ot Karnobat“ (ГУ)]

30.11.2018   
               
               
                  BG
               
               
                  Официален вестник на Европейския съюз
               
               
                  L 306/7
               
            
         РЕГЛАМЕНТ (ЕС) 2018/1871 НА КОМИСИЯТА
         от 23 ноември 2018 година
         за вписване на географско указание на спиртна напитка в приложение III към Регламент (ЕО) № 110/2008 [„Карнобатска гроздова ракия“/„Гроздова ракия от Карнобат“/„Karnobatska grozdova rakya“/„Grozdova rakya ot Karnobat“ (ГУ)]
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (1), и по-специално член 17, параграф 8 от него,
         като има предвид, че:
         
                     (1)
                  
                  
                     В съответствие с член 17, параграф 5 от Регламент (ЕО) № 110/2008 Комисията разгледа подаденото от България заявление за регистриране на географското указание „Карнобатска гроздова ракия“/„Гроздова ракия от Карнобат“/„Karnobatska grozdova rakya“/„Grozdova rakya ot Karnobat“.
                  
               
                     (2)
                  
                  
                     Тъй като стигна до заключението, че заявлението отговаря на изискванията на Регламент (ЕО) № 110/2008, в съответствие с член 17, параграф 6 от същия регламент Комисията публикува основните спецификации на техническото досие в Официален вестник на Европейския съюз (2).
                  
               
                     (3)
                  
                  
                     Тъй като Комисията не получи никакви възражения по член 17, параграф 7 от Регламент (ЕО) № 110/2008, указанието „Карнобатска гроздова ракия“/„Гроздова ракия от Карнобат“/„Karnobatska grozdova rakya“/„Grozdova rakya ot Karnobat“ следва да се регистрира като географско указание в приложение III към посочения регламент.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Комитета по спиртни напитки,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложение III към Регламент (ЕО) № 110/2008 в категорията „Винена дестилатна спиртна напитка“ се добавя следният ред:
            
               
                           „Винена дестилатна спиртна напитка
                        
                        
                           „Карнобатска гроздова ракия“/„Гроздова ракия от Карнобат“/„Karnobatska grozdova rakya“/„Grozdova rakya ot Karnobat“
                        
                        
                           България“
                        
                     
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 ноември 2018 година.
            
               
                  За Комисията,
               
               
                  от името на председателя,
               
               Phil HOGAN
               
                  Член на Комисията
               
            
         
         
            (1)  ОВ L 39, 13.2.2008 г., стр. 16.
         
            (2)  ОВ C 296, 7.9.2017 г., стр. 23.